LEAN MANAGEMENT

Upravljanje proizvodnjom i poslovanjem po principima lean management-a

**Predavači:**

Prof. dr. sc. Nedeljko Štefanić, Culmena d.o.o.

Ana Domitrović, mag. oec., Sigma Savjetovanje d.o.o.

Lean management je u razvijenim zemljama prepoznat kao najsnažniji alat za postizanje poslovne izvrsnosti kako u proizvodnim i uslužnim poduzećima, tako i u financijskim institucijama, državnim ustanovama, turizmu i mnogim drugim djelatnostima.

Već u prvim mjesecima primjene lean principa dolazi do drastičnih promjena koje su vidljive u smanjenju troškova, smanjenju zaliha sirovina, materijala i gotovih proizvoda, smanjenju ozljeda na radu, smanjenju proizvodne norme optimizacijom procesa, povećanju produktivnosti, uklanjanju zastoja, povećanju sigurnosti i ergonomije radnih mjesta, povećanju kvalitete proizvoda, zadovoljstva kupaca i brže naplate potraživanja.

U fokusu lean-a su zaposlenici, kontinuirano usavršavanje zaposlenika i poduzeća, izbacivanje „otpada“ iz poslovanja po principu da je suvišno sve ono za što kupac ne plaća.

**NAJAVA: od 2017. implementaciju lean-a će sufinancirati RH kroz poticajne mjere, detalji na seminaru**

**Poziv na besplatni seminar LEAN MANAGEMENT**

Mjesto održavanja: Hrvatska Gospodarska Komora Bjelovar, Ul. Petra Preradovića 4

Datum: 20. listopada 2016.

Vrijeme: 12,00 – 14,00 h

Terminski plan seminara

|  |  |  |
| --- | --- | --- |
| Uvod | *15 minuta* | *Štefanić, Domitrović* |
| Lean u proizvodnji | *30 minuta* | *Štefanić* |
| Pauza | *10 minuta* |  |
| Lean u uredima | *30 minuta* | *Domitrović* |
| Financiranje implementacije | *10 minuta* | *Štefanić* |
| Upitnik | *10 minuta* | *Gosti*  |
| Pitanja i odgovori | *15 minuta* | *Svi* |

Molimo Vas da Vaš dolazak potvrdite u HGK Bjelovar.

Koraci u implementaciji lean-a

Izrada mape trenutnog stanja (Value Stream Mapping)

Izrada mape budućeg stanja poslovanja (opcija: izrada mape idealnog stanja)

Uvođenje 5S (Sort, Set in Order, Shine, Standardize, Sustain) – vizualne i organizacijske promjene na radnom mjestu (alati u proizvodnji, organizacija zaliha, dokumenti u uredima, dokumenti na računalima)

Vizualni management – izrada KPI mape (Key Performance Indicators) – koji su nam pokazatelji bitni, koje pokazatelje želimo pratiti i što želimo unaprijediti? – dnevni kapacitet, vremensko trajanje ciklusa proizvodnje, naplata, fakturirano, dugovi prema dobavljačima

Standardizirani rad – izrada mape najboljeg načina obavljanja posla, priručnici za nove članove tima, smanjenje grešaka u radu i povećanje protoka informacija

Evidentiranje grešaka – praćenje uzroka grešaka i otklanjanje kod samog uzroka grešaka

Efikasnost opreme – praćenje iskorištenosti strojeva i kapaciteta, isplativost ulaganja u postrojenja i opterećenost dobiti amortizacijom u odnosu na vanjske usluge, eliminaciju troškova amortizacije, održavanja i zamjene alata

Prostorni raspored odjela, opreme i materijala – da li je skladište na pravom mjestu? Koliko koraka dnevno gubimo radi udaljenih odjela ili strojeva koji nisu logički raspoređeni?

Lanac izvrsnosti – Da li naši dobavljači mogu pratiti naš tempo? Da li naši kupci mogu promijeniti svoj odnos sa nama? Zajednički odgovor je lean implementacija kod svih strana – dobavljača i kupaca.